Publication: Magyar Közlöny
Issue: MK-2003-60 (Year: 2003, Number: 60)
Era: 1990-2004
Section: Ör.-t. (Megjegyzi az Alkotmánybíróság: a Ktv. módosításáról szóló 1998. évi LXXIII. törvény 4. §-a módosította a
Paragraph Index: 187

5. § (1) bekezdése a díj szedését elrendelte: „A fizetõ-várakozóhelyek igénybevételéért díjat kell fizetni.” A Ktv. nem írja elõ azt, hogy a díjat (pótdíjat) rendeletben kell megállapítani. A díjnak rendeletben történõ megállapítása nem következik az Áht. 10. § (3) bekezdésébõl sem, ellenkezõleg, a hivatkozott rendelkezés a díjat kiveszi abból a körbõl, amely körben fizetési kötelezettséget elõírni, a fizetésre kötelezettek körét, a fizetési kötelezettség mértékét, a kedvezmények, mentességek körét és mértékét, továbbá elõlegfizetési kötelezettséget megállapítani csak törvényben, illetve törvény felhatalmazása alapján önkormányzati rendeletben lehet. A Közgyûlés felhatalmazása arra szólt, hogy „díj és pótdíj szedését rendelheti el”. Ennek a felhatalmazásnak a Közgyûlés eleget tett, ezen túl a díj megállapításáról már tulajdonosként rendelkezett: az Ötv. 80. §

Source: https://magyarkozlony.hu/hivatalos-lapok/58a07816435a4314a69cf670c98a06379305a183/dokumentumok/8037c9aaee75e8b61d344fa2f31f9c3f2114a5cb/letoltes